દરમિયાન સુપ્રીમ કોર્ટે એસસી-એસટી એક્ટ અંગે તેના 20મી માર્ચના ચુકાદાના અમલ પર સ્ટે આપવાનો ઇનકાર કર્યો છે. કોર્ટે કહ્યું કે કેન્દ્ર સરકારે આ ચુકાદા સામે કરેલી રિવ્યુ પિટિશન પર વિચારશે અને દસ દિવસ પછી સુનાવણી કરશે. સુપ્રીમ કોર્ટે આ સાથે જ આ મામલે સોમવારે બંધના એલાન વખતે હિંસા કરનારાઓની ઝાટકણી કાઢતાં કહ્યું કે આવા લોકોએ તેનો ચુકાદો યોગ્ય રીતે વાંચ્યો જ નથી અને સ્થાપિત હિત ધરાવતા લોકો દ્વારા તેઓ ગેરમાર્ગે દોરવાઈ ગયા છે. જસ્ટિસ એ. કે. ગોયલ અને જસ્ટિસ યુ. યુ. લલિતની બેન્ચે ભારપૂર્વક કહ્યું કે અમે એસસી-એસટી એક્ટની કોઈ જોગવાઈમાં ફેરફાર કર્યો નથી, પરંતુ જે નિર્દોષોની ધરપકડ થાય છે તેમના હિતનું રક્ષણ કર્યું છે. 10મી માર્ચે આ જ બેન્ચે ચુકાદો આપ્યો હતો.